ועדת הכספים, כנסת 20, פרוטוקול מספר 1056, 2018-05-30 10:00

משה גפני: שלום לכולם.

משה גפני: אני מתכבד לפתוח את ישיבת ועדת הכספים.

משה גפני: על סדר היום טיוטת צו הפיקוח על שירותים פיננסיים (שירותים פיננסיים מוסדרים)(דחיית מועדים), התשע"ח-2018.

משה גפני: החתמתם את השר?

יואב גפני: כן.

משה גפני: יואב גפני, תסביר למה הזעקת אותנו במהירות כזאת.

יואב גפני: הזעקנו את הוועדה במהירות - -

רחל עזריה: וזה טוב שהוועדה נענית.

יואב גפני: נכון.

רחל עזריה: אתה בהאנג-אובר מהבר-מצווה?

רחל עזריה: מזל טוב.

משה גפני: תודה רבה.

משה גפני: אני כבר מזמן שכחתי.

רחל עזריה: אתה יודע, יש כל מיני ועדות, ופה ידוע שיש קצת צחוקים.

משה גפני: תכף יהיו יותר.

יואב גפני: מדובר בנושא בוער שבגינו הוועדה מתכנסת מהיום להיום, כי רק אתמול הוועדה הזאת קיבלה את הצו ונחלצה לטובת העניין שאפרט את פרטיו בעוד רגע.

משה גפני: יש לכם מזל שזאת לא פגרה כי אם זאת הייתה פגרה הייתי צריך לחכות ארבעה ימים.

רחל עזריה: נכון.

יואב גפני: הנושא הוא כזה: ב-1 ביוני, יום שישי הקרוב, למעשה על פי חוק שירותים פיננסיים מוסדרים, עוברים הנש"מים – נותני שירותי מטבע, מי שנחשב היום לנותן שירותי מטבע, כל אותם אנשים שהפעולות העיקריות שהם עושים זה המרת מטבעות והעברת כספים לחו"ל, עוברים למשטר חדש מרישום לרישוי, וחל עליהם כל החוק והם הופכים להיות נותני שירותים בנכס פיננסי שמבצעים שלל פעולות.

משה גפני: לפני החוק הם היו יכולים לעשות את הפעולות האלה?

יואב גפני: כן.

יואב גפני: הם עושים במשך שנים את הדברים האלה, אבל השינוי הוא בעולם של האשראי כי חוק האשראי חל בדיוק לפני שנה, ביוני 2017.

יואב גפני: גורמים רבים בשוק, כ-1,000, עוסקים בניכיון שיקים, במתן אשראי וכולי.

יואב גפני: הם יכלו לעשות את זה ועושים את זה, אבל נכנסו למשטר רישוי חדש, למשטר פיקוח חדש על כל המשמעויות שלו עם הרציונלים של החקיקה שעברה פה בכנסת.

יואב גפני: לגבי נותני שירותים בנכס פיננסי, מי שהם נש"מים, וביום שישי הקרוב אמורים להפוך להיות נותני שירותים בנכס פיננסי, המעבר הזה בעצם יוצר מצב שבו צו איסור הלבנת הון שחל על נש"ם פג באותו רגע מכוח החוק.

משה גפני: ומה צריך לבוא במקומו?

יואב גפני: צריך לבוא במקומו צו איסור הלבנת הון על נותני שירותים בנכס פיננסי שפורסם בתחילת השבוע שעבר, אבל יעבור זמן עד שהוא ייכנס לתוקפו אף שאנחנו עושים כל מאמץ.

משה גפני: למה זה צריך לקחת זמן?

שגית אפיק: יותר נכון, למה לא סיימתם בשנה האחרונה?

משה גפני: זאת שאלה אחרת.

יואב גפני: זאת שאלה אחרת.

יואב גפני: אלה שתי שאלות.

יואב גפני: למה זה לוקח זמן?

יואב גפני: כי צו זה תהליך.

יואב גפני: צריך לפרסם לציבור, לקבל הערות, לדון, להעביר לוועדת חוקה ולדון בה, לאשר.

יואב גפני: זה תהליך שלוקח כחצי שנה.

משה גפני: ברשות להלבנת הון לא היה התאריך 1 ביוני?

משה גפני: זאת אומרת היה רק התאריך העברי?

משה גפני: הם ידעו שזה יהיה בשישי הקרוב.

משה גפני: מה הם חשבו שיהיה?

עמר בר-לב: לא ידעו שזה ביום שישי.

משה גפני: לא חשוב.

משה גפני: הממשלה.

משה גפני: אני לא מאשים אף אחד.

משה גפני: אני שואל מתוך סקרנות.

לילך וגנר: אני ממשרד המשפטים, ייעוץ וחקיקה.

לילך וגנר: אני רוצה להסביר לגבי התאריך.

לילך וגנר: הצו הוא של האוצר.

לילך וגנר: גם הצו של איסור הלבנת הון הוא צו של משרד האוצר.

משה גפני: רחל עזריה אמרה שפה יש גם צחוקים – ויש.

משה גפני: אז מה, נשמע את משרד המשפטים, הם יותר יצירתיים.

משה גפני: בבקשה.

משה גפני: 1 ביוני, לא ידעתם שזה ביום שישי?

לילך וגנר: ידענו על 1 ביוני ואני חייבת להודות שהתרענו על התקרבות 1 ביוני השנה.

רועי פולקמן: התחלתם לצפות את 1 ביוני?

לילך וגנר: צפינו את 1 ביוני.

קריאות: - - -

לילך וגנר: אכן הייתה לנו טבלת יאוש לקראת 1 ביוני, ידענו שהוא מגיע.

לילך וגנר: הצו הוא צו של האוצר.

לילך וגנר: טיוטה של הצו הועברה לידי הרשות לאיסור הלבנת הון במשרד האוצר לפני זמן רב.

לילך וגנר: אכן מדובר בהליכי חקיקה שהתעכבו.

לילך וגנר: המטרה שלנו היא לא לבדוק ולבחון מדוע לא הספיקו לחוקק את צו נותני שירותים בנכס פיננסי, אלא למנוע מצב של מה שמכונה "ואקום רגולטורי", שמגזר שלם יצא מפיקוח של צו איסור הלבנת הון.

לילך וגנר: הבעיה היא לא רק אכיפתית.

לילך וגנר: הבעיה היא, כפי שגם חברת הכנסת רחל עזריה ראתה בדיונים שהיו אצלה, שמי שלא חל עליו הצו ופותח חשבון בנק, עלולים להיות קשיים שונים שהבנקים מערימים עקב החובות שמוטלים עליהם מכוח חוק איסור הלבנת הון על נשמ"מים שפותחים חשבונות בנק.

לילך וגנר: ברגע שלא יהיה להם משטר הלבנת הון זה לא רק העניין האכיפתי שלנו שאנחנו רוצים שהם יהיו תחת רגולציה וידווחו לרשות לאיסור הלבנת הון על עסקאות חשודות ופעולות חשודות, אלא זה גם אינטרס שלהם שהם יוכלו בכלל לפעול כמו שצריך מול הבנקים.

לילך וגנר: לכן בעינינו קיים אינטרס עליון לדחות את התחילה ושלא יתבטל לנו צו הנש"מים.

משה גפני: תודה.

משה גפני: את מהרשות לאיסור הלבנת הון?

קריאה: שלום.

קריאה: אני מהרשות לאיסור הלבנת הון.

קריאה: מה שלילך ניסתה להסביר זה שלמרות הצו הוא צו איסור הלבנת הון הרשות היא לא זאת שמוציאה את הצו.

משה גפני: מה?

קריאה: לא הרשות לאיסור הלבנת הון מתקינה את הצו.

קריאה: הסמכות היא לא אצלנו.

קריאה: אנחנו, כמובן, עוזרים ולוקחים חלק, אבל אנחנו לא יכולים להתקין את הצו.

קריאה: זה לא צו של הרשות לאיסור הלבנת הון.

משה גפני: איציק, אתה תהיה הדובר הראשי פה, אבל אני רוצה לברר כמה דברים לפני כן.

משה גפני: אני אתן לך.

משה גפני: האינטרס שלכם הוא שלא יהיו מצבים של הלבנת הון.

משה גפני: זאת הרשות, על זה היא הוקמה.

משה גפני: אם לא הייתי מכנס עכשיו את הוועדה הכול היה פרוץ.

משה גפני: המציאות הייתה שהבנקים לא היו נותנים לפתוח חשבונות.

משה גפני: יכול להיות שאנשים היו מעלימים את נושא הלבנת ההון.

משה גפני: המציאות הזאת הייתה ידועה לכם.

משה גפני: אתם הייתם צריכים להרים טלפון לרשות, ולהגיד ש-1 ביוני הגיע.

קריאה: אתה חושב שלא עשינו את זה?

משה גפני: אני שואל.

משה גפני: אני ממש לא יודע כלום.

משה גפני: הכול אני יודע מאתמול אחר הצהריים.

יצחק וקנין: אני מסתכל על יואב גפני ועליהם – אלה לא נעים להם מאלה, ואלה לא יכולים - -

משה גפני: אוקיי, הבנו.

עמר בר-לב: כנציג מהאופוזיציה מאוד מתאים לרדת – איך זה שאתם לא חושבים.

עמר בר-לב: אבל אני שואל רגע קדימה.

עמר בר-לב: לפי מה שכתוב כאן יש בקשה לדחות את זה בעוד חודש.

עמר בר-לב: מצד שני נאמר שזה הליך של חצי שנה.

עמר בר-לב: אז איך זה?

משה גפני: נשמע את יואב.

רחל עזריה: אני אסביר.

עמר בר-לב: זאת אופוזיציה קונסטרוקטיבית, אדוני היושב-ראש.

רחל עזריה: אני אסביר.

רחל עזריה: זה עלה אצלי בוועדה.

משה גפני: אז נשמע מה הם אומרים.

משה גפני: יואב, בבקשה.

יואב גפני: הנושא הזה נדון בוועדה של רחל בשבועות האחרונים כמה וכמה פעמים בגלל מצוקה אמיתית שקיימת בעולם הזה.

יואב גפני: המצוקה נובעת מזה שכאשר לא חל על נש"ם צו איסור הלבנת הון או מהבחינה הזאת על כל גוף מפוקח, הוא נמצא בפני בעיה לפתוח חשבון בנק, והגופים הפיננסיים האלה, בלי שיש להם חשבון בנק לא יכולים לפעול.

יואב גפני: זה קרה בעולם האשראי וצפוי לקרות בעולם של הנש"מים.

יואב גפני: באמת צפוי שלא יהיה עכשיו צו, ולכן הם הולכים להיות בבעיה.

יואב גפני: הנושא הזה עלה.

יואב גפני: אנחנו אמרנו כבר בוועדה אצל רחל שמכיוון שנחיש את כל הפעולות שאנחנו יכולים –ואכן עשינו את זה; השקענו מאמצים רבים כדי לפרסם צו.

יואב גפני: פרסמנו אותו, ואנחנו נעשה מאמץ.

יואב גפני: לכן מה שהיה זה שתוך כדי התהליך הזה, וזה גם מה שהצהירה חברת הכנסת רחל עזריה בוועדה שלה, שהיא תפרסם הצעת חוק שתכניס את המפוקחים החדשים תחת צו איסור הלבנת הון.

יואב גפני: אם זה אכן המצב, כל מה שצריך זה להאריך את החקיקה הזאת עד המועד שבו החוק הזה ייכנס לתוקפו.

משה גפני: אתם לא יכולים ללכת לשני מסלולים שונים.

משה גפני: אין מציאות כזאת.

משה גפני: אם אתם רוצים שנאריך את ההוראה הזאת אז נאריך את ההוראה.

משה גפני: אם אתם רוצים ללכת לתיקון חקיקה כמו שרחל מציעה, אז תלכו.

רחל עזריה: - - - אמרה שהמחיר הוא שלא יהיה אפשר לתת רישיונות חדשים.

משה גפני: אבל איך אפשר לבקש ממני דבר כזה?

שגית אפיק: אז נאריך לתקופה שאתם צריכים.

משה גפני: אמרת שזה לוקח חצי שנה?

משה גפני: אז נאריך לחצי שנה.

רחל עזריה: אבל אז בחצי שנה הזאת אי-אפשר לתת רישיונות לנש"מים.

משה גפני: צריך לגמור את זה עם הבנקים.

מיקי לוי: אפשר לעשות משהו זמני?

מיקי לוי: לתת להם רישיונות זמניים?

שגית אפיק: אולי שיואב או ברוך יסבירו למה אי-אפשר.

רועי פולקמן: שגית, מה אם נעשה משהו מודולרי – נאריך לחודש וחצי - - -

משה גפני: אני לא אאריך את זה.

רועי פולקמן: למה לא?

משה גפני: ככה.

משה גפני: אני לא אאריך.

משה גפני: תסבירו מה הבעיות.

משה גפני: קיבלתי את המידע שהתחלתי לקלוט מה קורה פה ממש אתמול לפנות ערב או אחר הצהריים.

משה גפני: מזל שהצוות פה התגייס.

משה גפני: אני הודעתי בתחילת השבוע שאני לא מסדר את סדר היום השבוע, ולא עמדתי בדיבורי, והכול בגלל שלקחתי אחריות על מה שקורה בעניין הזה.

משה גפני: אמרת שזה לוקח חצי שנה.

משה גפני: הבנתי.

משה גפני: אנחנו נאריך בחצי שנה.

משה גפני: מה הבעיות?

יואב גפני: זה אמנם לוקח במצב דברים רגיל חצי שנה, אבל מכיוון שיש מחיר שהשוק הזה משלם במהלך החצי שנה הזאת, אנחנו קיבלנו החלטה שנתגייס ונעשה כל מאמץ אפשרי כדי להקדים את התהליך הזה בכמה שיותר כי המצב שנוצר בתקופת הביניים הזאת שמוארכת החקיקה זה שלא יכולים להיכנס שחקנים חדשים, נש"מים חדשים, נותני שירות מטבע או השחקנים הראשיים.

שגית אפיק: אבל למה?

שגית אפיק: - - - בסופו של דבר, אז תקבל על עצמך עוד משהו ואולי תוותר על משהו כדי כן להכניס את השחקנים הללו בתקופה הזאת.

שגית אפיק: אתה מבין מה אני אומרת?

יואב גפני: כן, אני מבין, אבל אני רוצה להסביר את הקושי.

יואב גפני: למעט ההיבט של צו איסור הלבנת הון בכל ההיבטים האחרים גם בהיבט של הרישיונות נערכנו כראוי והשקענו מאמצים - -

משה גפני: לא רלוונטי.

משה גפני: אתם רשות מעולה.

משה גפני: אנחנו יודעים את זה.

משה גפני: אתם רשות מעולה, המערכת כשלה, וצריך לשלם מחיר.

מיקי לוי: חמישה חודשים כשחוזרים מהפגרה וזהו.

רחל עזריה: למה?

רחל עזריה: אני מעבירה את החוק הזה עוד חודש.

מיקי לוי: איך תביאי אותו להצבעה?

מיקי לוי: לא תספיקי להביא את זה להצבעה.

רחל עזריה: מה אתה אומר?

רחל עזריה: זה אצלי בוועדה, מיקי.

יואב גפני: כבוד היושב-ראש, עד לפני שבוע אנחנו היינו במצב שבו נערכנו שב-1 ביוני אנחנו מתחילים להפיק רישיונות.

יואב גפני: המשמעות היא שבינואר האחרון במקום לתת לנותני שירותי מטבע תעודת רישום לשנה שלמה, ידענו שהחוק נכנס ב-1 ביוני, ונתנו להם תעודת רישום עד 31 במאי.

יואב גפני: במרץ העלינו מערכת חדשה לאוויר, שלחנו הודעות והתרענו בפניהם, והתחלנו לתת לכולם אישורים.

יואב גפני: הפסקנו לתת רישום לנש"מים כי אמרנו, אנחנו כבר בעולם החדש עכשיו.

יואב גפני: אז אני עונה לשאלתך שגית – אנחנו לא יכולים לחזור למצב שבו אנחנו נותנים תעודות רישום.

יואב גפני: אנחנו בהחלט ניתן אישור על הגשת בקשה לשחקנים קיימים, ומי שרוצה להיות חדש אנחנו נבדוק אותו, וכמובן, נאשר אותו מוקדם ככל האפשר כדי שביום שהחוק הזה נכנס לתוקפו, בהתאם למה שהוועדה תחליט היום – באותו יום הוא יוכל להתחיל לפעול.

יואב גפני: אנחנו רק לא רוצים שזה יידחה.

משה גפני: אני מציע שניקח ארבעה או חמישה חודשים - -

ניר הירשמן: כבודו, זה יוצר בעיה קשה.

משה גפני: סליחה, שם ותפקיד.

ניר הירשמן: אני מאיגוד הביטקוין הישראלי.

ניר הירשמן: 50-40 חברות סטארט-אפ ישראליות כיסו באחרונה מיליוני דולרים במטבעות דיגיטליים.

ניר הירשמן: ככה הם משלמים משכורות, וככה הם אמורים לשלם שכירות.

ניר הירשמן: הם לא יכולים כי הבנקים לא נותנים להם לפתוח חשבונות כיוון שהם אומרים שהם לא יכולים לנהל את סיכוני הלבנת ההון שלהם.

ניר הירשמן: הצו החדש כולל בתוכו דגלים אדומים בכל מה שקשור לסיכוני הלבנת הון.

ניר הירשמן: זאת אומרת, אנחנו מחכים בכיליון עיניים לכניסת הצו החדש לתוקף.

ניר הירשמן: אמרו חודשיים – בסדר גמור, אין שום בעיה.

ניר הירשמן: אבל אם עכשיו הדבר הזה יהיה חמישה חודשים, חצי שנה, זה יוצר בעיות קשות.

ניר הירשמן: הסטארט-אפים האלה נטועים רגל אחת בישראל, רגל אחת במקום אחר.

ניר הירשמן: ככה הם בנויים.

ניר הירשמן: והתעשייה פשוט בורחות.

רחל עזריה: - - -

משה גפני: אם אתם רוצים להגן בכל מחיר על המערכת שעשתה פה טעויות, בבקשה.

משה גפני: אין בעיה.

רחל עזריה: צריך לפתור בעיה.

משה גפני: ביום שישי הזה לא הולך לקרות כלום.

ניר הירשמן: אין שום בעיה.

משה גפני: ועוד איזו בעיה יש.

משה גפני: תקשיב לי רגע, אני בצד שלך.

משה גפני: עכשיו אני צריך להיות נגדך.

משה גפני: המציאות היא שלא הולך לקרות פה שום דבר גם אם נעשה חקיקה או מה שלא נעשה.

משה גפני: יש אפשרות אחת להציל את המצב, וזאת ההצעה שלי.

משה גפני: יש אפשרות אחת להאריך את הצו למועד פחות או יותר סביר שבו אפשר לעמוד, לבקש מרחל עזריה שאצלה יש דיונים בעניין הזה, ושם נעשה החוק, לקיים דיון בשבוע הבא.

משה גפני: לקרוא לבנקים ולהגיד להם ולתאר את האמת כמו שהיא שהייתה פה מציאות שהארכנו את המועד, ואם הם מקבלים את האישורים משוק ההון אנחנו מבקשים שתאפשרו להם לפתוח חשבונות.

משה גפני: אם אף על פי כן אחרי דיון כזה עם כל מה שמשתמע מהעניין ואחרי שאנחנו מאריכים את המועד זה לא קורה, נתכנס שוב ונחליט מה עושים.

משה גפני: אתה במצב לא טוב עכשיו.

ניר הירשמן: ברור.

ניר הירשמן: אבל אנחנו רוצים להגיע למצב שהצו החדש ייכנס לתוקף.

משה גפני: כשאני מדבר על 4 חודשים אני לא מדבר על כך שזה יהיה בעוד 4 חודשים, אלא עד 4 חודשים.

משה גפני: אם גומרים את העניין קודם אז יהיה קודם.

רועי פולקמן: ונגיד שהחוק בעוד חודש וחצי מאושר, אפשר שהוא יבטל את הצו?

רחל עזריה: לא.

מיקי לוי: חוזרים מהמושב חמישה.

שגית אפיק: אי-אפשר - - -

רועי פולקמן: נגיד שאומרים בחוק 4 חודשים - -

שגית אפיק: לא, אי אפשר לעשות את זה בצו.

רועי פולקמן: אבל השאלה היא עם החוק יכול לעשות אובר-רול לצו.

שגית אפיק: לא.

רועי פולקמן: אם הוא יכול אז אין בעיה.

רחל עזריה: אם הוא יכול אז אין בעיה, אבל הוא לא יכול.

רועי פולקמן: אפשר להחיל את החוק כך שיהיה אובר-רולינג על הצו?

רועי פולקמן: נגיד שעכשיו הצו הוא זמני.

רחל עזריה: לילך, אפשר להעביר את החוק כך שיהיה אובר-רולינג על הצו?

לילך וגנר: אפשר להתנות את סיומו של החוק לתוקף בפרסומו של צו איסור הלבנת הון שיחול על הסקטור הזה.

לילך וגנר: אני רק אומר שמאחר שהצו הזה חל גם על ישנים וגם על חדשים מן הסתם תהיה לו תחילה מדורגת לגבי מי שחל עליו בעבר צו הנש"מים ושחקנים חדשים שנכנסים לשוק שירצו להיערך.

לילך וגנר: ככה זה היה לפחות לגבי צו האשראי.

שגית אפיק: לכן אפשר להסתפק בהארכה של הצו עכשיו.

יואב גפני: אז התשובה לשאלתך שיכולה לסייע בהיבט של הזמנים זה שאפשר להתנות את מועד הדחייה.

יואב גפני: הרי אנחנו מדברים על שלושה, ארבעה, חמישה חודשים.

יואב גפני: אפשר להגיד – ארבעה חודשים או מועד כניסת הצו לתוקפו – המוקדם מביניהם.

לילך וגנר: אולי "מועד הפרסום", כי שוב, הוא ייכנס לתוקף באופן הדרגתי.

רועי פולקמן: ואז אם החוק נכנס - -

רחל עזריה: לא, הוא לא מדבר על החוק.

יואב גפני: יש פתרון אחר.

שגית אפיק: זה פתרון אחר.

שגית אפיק: זה לא פתרון שמשלב את החוק הזה.

שגית אפיק: הפתרון הוא שמאריכים בארבעה חודשים את תחולת החקיקה החדשה.

שגית אפיק: ככה בעצם משאירים את המצב הקיים.

שגית אפיק: אם רשות שוק ההון לפני תום ארבעה חודשים – בעוד חודש - -

רחל עזריה: אבל אנחנו לא רוצים.

רועי פולקמן: אבל אם החוק הזה עובר?

יצחק וקנין: חבר'ה, אתם לא שומעים מה שהוא אומר - - - בעיה בחיים.

יצחק וקנין: תשמעו עד הסוף.

יצחק וקנין: למה אתם לא שומעים.

רועי פולקמן: שמענו.

רועי פולקמן: שמענו.

יצחק וקנין: מה שמעת?

יצחק וקנין: כל רגע הוא מתחיל ואתה נכנס באמצע.

רועי פולקמן: אז סליחה.

רועי פולקמן: אבל הבנו שנכנס הצו החדש, והוא במקום הצו הישן.

רחל עזריה: בדיוק.

משה גפני: דיברתם על מדורג, והיא אומרת שאפשר מדורג.

שגית אפיק: יהיה מדורג בין חדשים לבין ישנים כפי שהסבירה לילך.

שגית אפיק: בצו לאיסור הלבנת הון תהיה תחולה מדורגת ביחס לישנים וביחס לחדשים.

שגית אפיק: לכן הסיטואציה אמורה להיפתר עכשיו עם הדחייה שאנחנו עושים.

שגית אפיק: אם אנחנו עושים דחייה לארבעה חודשים זה אמור לסגור את האירוע, למיטב הבנתי.

רחל עזריה: אבל לארבעה חודשים אי אפשר לתת רישיונות חדשים.

שגית אפיק: אבל המצב הקיים נשאר.

שגית אפיק: דוחים את התחילה של החוק.

רחל עזריה: לא נכון.

רחל עזריה: זה בדיוק העניין.

רחל עזריה: למה עבדתי על החוק הזה?

רחל עזריה: - -

יצחק וקנין: היום אפשר לתת רישיונות?

רחל עזריה: כן.

רחל עזריה: עד מחר אפשר.

שגית אפיק: היום אפשר לתת רישיונות חדשים?

רחל עזריה: כן.

רחל עזריה: - - - אנחנו יושבים עם רשות שוק ההון ודורשים מהם לתת את הרישיונות כי הנש"מים, כל העבודה הזאת מול הבנקים – הבנקים לא רק מצפצפים עליהם אלא גם - - -

שגית אפיק: אז למה שרשות שוק ההון לא תיתן גם בתקופה הזאת של הארבעה חודשים?

שגית אפיק: זה מה ששאלתי אותך קודם.

רחל עזריה: כי הם לא יכולים.

רחל עזריה: רגע, מה אתם חושבים?

רחל עזריה: לעשות חקיקה כזאת לשלושה חודשים?

רחל עזריה: לעשות חקיקת בזק?

רחל עזריה: זה לא דבר הגיוני.

רחל עזריה: ישבנו בדיון, ואמרתי להם, תאריכו להם את הצו.

רחל עזריה: מה שאתם מציעים זה הרעיון הראשון.

רחל עזריה: בואו נפתור את זה, נאריך את הצו כי באמת 1 ביוני הגיע בהפתעה.

רחל עזריה: היה אולם שלם של נש"מים שהם בסטרס מאוד גדול, אמרו שהמחיר בלתי נסבל; כי מצב הביניים הזה שיש להם אישור המשך עבודה כי זה כאילו מכיוון שהם עבדו לפני שהחוק נכנס אבל הם לא מקבלים את הרישיון הוא מחיר מאוד כבד שמשנים.

רחל עזריה: מה גם שנש"מים חדשים – הרבה פעמים חברות פינטק חדשות שרוצות להירשם, אם עכשיו הן צריכות לחכות ארבעה חודשים זה בדיוק השלב שנגמר להם כל הכסף להשקעות, והם לא מצליחים להתחיל לפעול - - - לפתוח חשבון בנק.

משה גפני: אני אגיד מה שאני החלטתי.

משה גפני: אתם רוצים – טוב, אתם לא רוצים, לא צריך.

משה גפני: עם כל הכבוד, יש גבול למה שאני צריך לעשות.

משה גפני: אתמול אחר הצהריים אמרו לי שקרתה תקלה.

משה גפני: אני מקבל – כולנו בשר ודם.

משה גפני: אמרתי, בסדר, ביקשתי מהצוות ומכולם – גם מהיועצת המשפטית וגם ממנהל הוועדה – לשים את זה בסדר היום ונאריך את הצו.

משה גפני: זה מה שביקשתי לעשות.

משה גפני: עכשיו אתם צריכים לקבל החלטה.

משה גפני: תגידו מה אתם מבקשים ממני.

משה גפני: אני לא הולך לעשות ספקולציות עם הדבר הזה.

משה גפני: אני מבקש להאריך את הצו, ואני מבקש שהוא יהיה מדורג; אם אתם תספיקו קודם תספיקו קודם.

משה גפני: מאריכים את הצו בארבעה חודשים.

משה גפני: אני פונה גם לחברת הכנסת רחל עזריה שחוקקה את החוק.

משה גפני: זה חוק של ועדת הכספים וצריך אישור של ועדת הכספים.

משה גפני: הרי מה הבעיה של הבנקים ב-1 ביוני?

משה גפני: הבעיה של הבנקים היא שהם לא יתנו לפתוח חשבונות חדשים.

משה גפני: אבל הארכנו את הצו.

קריאה: אבל לא - -

משה גפני: בסדר, אז לא.

משה גפני: אז אני קם והולך.

משה גפני: תעשו מה שאתם רוצים.

משה גפני: רחל, תקשיבו לי, אנחנו מאריכים את הצו באופן מדורג.

משה גפני: אם אתם מספיקים קודם גם טוב.

משה גפני: הבעיה שאי-אפשר לפתוח חשבונות חדשים זה מכיוון שאין כלום, מכיוון שאין צו.

משה גפני: יש צו – הבנקים מכוסים, ואז ועדה מוועדות הכנסת, שבמקרה הזה זאת הוועדה של רחל עזריה שחוקקה את החוק הזה, היא שותפה לדיון הזה – היא קוראת בשבוע הבא לבנקים.

משה גפני: זה מה שהייתי עושה.

משה גפני: הייתי אומר – הארכנו את הצו.

משה גפני: אין לכם בעיה מבחינת פתיחת חשבונות חדשים מכיוון שאתם תתרמו לעניין כמו שאמרתם קודם.

משה גפני: אתם תיתנו אישורים.

רחל עזריה: עזוב, הבנקים מצפצפים.

רחל עזריה: עכשיו כשיש הצו הם עושים מה שהם רוצים.

משה גפני: - - -

שגית אפיק: אנחנו נשאיר את המצב הקיים.

שגית אפיק: ברגע שהוא מאריך נשאר המצב הקיים.

שגית אפיק: הבנקים חייבים לפעול לפי זה.

רחל עזריה: אבל בלי חוקים חדשים לא יכולים להיכנס לשוק.

שגית אפיק: אבל אין סיבה.

קריאות: - - -

משה גפני: מיותר, מיותר.

משה גפני: אני לא עושה משהו אחר.

יצחק וקנין: זה שאת תצרחי - -

רחל עזריה: אל תגיד לי "זה שאת תצרחי".

רחל עזריה: נו, באמת.

יצחק וקנין: אני שואל שאלה – את מסוגלת בוועדה שלך לפתור את הבעיה בשבוע-שבועיים הקרובים?

רחל עזריה: כן.

יצחק וקנין: אז קדימה.

יצחק וקנין: מה את רוצה?

יצחק וקנין: אז זה יהיה שבוע אחרי כן.

רחל עזריה: אין בעיה.

רחל עזריה: אבל הוא צריך להחליט.

רחל עזריה: הוא רוצה להאריך את הצו לחצי שנה, ואז אני לא אוכל לפתור את הבעיה.

משה גפני: ארבעה חודשים.

רחל עזריה: גם אם זה לארבעה חודשים.

רחל עזריה: - - - הן מגייסות כסף.

רחל עזריה: אין להם עכשיו כסף לחכות עוד ארבעה חודשים.

יצחק וקנין: אז תפתרו את הבעיה תוך שבועיים.

יצחק וקנין: את אומרת שאת מסוגלת.

רחל עזריה: אבל אני לא יכולה אם הוא לא נותן לי את האופציה.

רחל עזריה: הוא רוצה לקשור לי את הידיים - -

יצחק וקנין: - - -

רחל עזריה: הוא לא.

רחל עזריה: כי אי אפשר להעביר את החוק אם הצו עובר.

שגית אפיק: אבל הוא משאיר את המצב הקיים היום על כנו.

שגית אפיק: זה מה שהוא עושה.

רחל עזריה: אבל זה לא נכון.

רחל עזריה: זה לא המצב הקיים.

רחל עזריה: כי הם לא יכולים לתת רישיונות.

יצחק וקנין: שבוע-שבועיים לא יתנו רישיונות.

רחל עזריה: אבל זה לא שבוע-שבועיים.

רחל עזריה: אם הוא עושה את הצו לחודש אז זה לחודש; אם הוא עושה אותו לארבעה חודשים אז זה לארבעה חודשים.

רחל עזריה: חברות פינטק שנפתחו ומחכות לפתוח חשבון בנק – מה, אני צריכה לעשות לובי ולהביא לכאן את כל חברות הפינטק שתשמענה מה הסיפור?

רחל עזריה: הם מגייסים כסף לחצי שנה עד שהם יכולים להתחיל להרוויח.

רחל עזריה: אתם רוצים לדחות להם בעוד ארבעה חודשים?

רחל עזריה: למה?

רחל עזריה: למה עקרוני?

רחל עזריה: הם טעו, הם פישלו – לא בסדר.

רחל עזריה: אבל יאללה, בואו נפתור את הבעיה.

משה גפני: "יאללה" במקרה הזה לא יהיה לי כיוון שעם כל הכבוד מישהו אשם בזה.

רחל עזריה: אבל למה אתה מעניש את חברות הפילטק?

משה גפני: אני לא מעניש אף אחד.

משה גפני: אני מאריך את המועד.

רחל עזריה: - - - אנחנו מחפשים פתרון.

משה גפני: תעשי מה שאת מבינה.

משה גפני: אני לא מפריע לך.

יצחק וקנין: שבוע - - -?

רחל עזריה: כן.

רחל עזריה: למה לא?

רועי פולקמן: אבל למה זה עקרוני?

רועי פולקמן: יגידו חודש וחצי ועוד חודש וחצי.

רחל עזריה: זה יעבור.

משה גפני: אני לא מבין את הוויכוח.

רועי פולקמן: מה אכפת לך - -

משה גפני: אכפת לי כיוון שהכנסת זה דבר מסודר עד נכון להיום.

רועי פולקמן: זה פרינציפ עכשיו?

רועי פולקמן: אני מנסה להבין.

משה גפני: אני מדבר עכשיו פרינציפ?

משה גפני: אני לא מפריע לזה.

רועי פולקמן: אפשר דקה שאלה?

יצחק וקנין: ארבעה חודשים או חודש זה היינו הך מבחינתם.

יצחק וקנין: מה זה משנה?

יצחק וקנין: אם את אומרת שתוך שבועיים את גומרת את זה אז תגמרי, ונגמר הסיפור.

רחל עזריה: לא.

רחל עזריה: כי זה לא נכנס לתוקף כל עוד הצו מוארך.

רועי פולקמן: בזמן שהצו הזה מוארך בארבעה חודשים אי אפשר בזמן הזה להעביר בינתיים חוק.

משה גפני: למה?

רועי פולקמן: לא יודע.

רועי פולקמן: שגית?

משה גפני: היא לא תענה על זה.

משה גפני: זה לא התפקיד שלה.

רועי פולקמן: אני שואל – אפשר או אי אפשר?

רועי פולקמן: אם החוק עובר בעוד שבועיים זה יכול להיכנס במקום החוק?

יואב גפני: החוק של חברת הכנסת רחל עזריה?

רועי פולקמן: כן.

יואב גפני: אם החוק עובר תוך שבועיים אפשר להאריך את הצו בשבועיים ונגמר.

רועי פולקמן: לא.

רועי פולקמן: נגיד אם הוא הוארך עכשיו לארבעה חודשים, והחוק עובר – הוא גובר על זה?

יואב גפני: לא.

יואב גפני: הוא לא גובר על זה.

רועי פולקמן: אוקיי.

רועי פולקמן: אז אי אפשר.

משה גפני: למה הוא לא גובר?

יואב גפני: היתרון של החוק של חברת הכנסת עזריה הוא שמרגע שהוא נכנס לתוקפו אנחנו יכולים להתחיל לתת רישיונות.

שגית אפיק: אני רוצה להשיב על זה.

שגית אפיק: המתמחה שלי ששמעה את הדיון שהיה בוועדת רפורמות אומרת שאחד הנציגים שלכם שאתם בוחנים את האפשרות להמשיך לתת מתן היתרים ורישיונות - -

רחל עזריה: לא - - -

שגית אפיק: רגע, אני רוצה שהוא יענה על זה.

שגית אפיק: נכון?

שגית אפיק: התשובה היא נכון?

שגית אפיק: זאת אומרת שאם נאריך היום בארבעה חודשים אתם תישארו ונשאיר את המצב הקיים?

ברוך לוברט: כן, אבל זה רק המשך עיסוק לקיימים, לא לחדשים.

ברוך לוברט: אנחנו רוצים לתת כמה שיותר מהר רישיונות חדשים לגופים החדשים.

קריאות: - - -

שגית אפיק: אני רוצה שיואב יענה לי על השאלה.

יואב גפני: בדיון שנערך אצל חברת הכנסת עזריה בוועדה עלה אותו קושי בסיסי שאנחנו מדברים עליו, שהנש"מים הולכים להיות במציאות שאין לה צווים.

יואב גפני: אנחנו חשבנו על פתרון רך שאומר שאנחנו ניתן רישיונות, ואנחנו נתנה את מתן הרישיון בכך שנותני שירותים בנכס פיננסי ימשיכו לקיים את הוראות הצו הקיים אף שהצו הזה אינו בתוקף.

יואב גפני: משרד המשפטים הבהיר שהצו הזה בכל מקרה במצב דברים כזה לא יחול ולא יהיה בתוקף, אבל אנחנו נהיה במציאות שהם יקבלו רישיונות, הם יתחייבו לפעול לפי הצו, ויכול להיות שזה משהו שהבנקים יוכלו לחיות אתו.

יואב גפני: אז הציעה חברת הכנסת שנעשה תיקון שאומר את הדבר הבא: גם על חדשים שייכנסו ב-1 ביוני אל תתקנו את החוק.

יואב גפני: החדשים ייכנסו ב-1 ביוני ואז הצו יחול עליהם באופן טבעי.

יואב גפני: אם זה באמת מה שיהיה, והחוק הזה באופן תאורטי עובר תוך שבועיים אז אפשר לתת באופן עקרוני הארכה בשבועיים וגמרנו.

יואב גפני: אנחנו במציאות שאנחנו יכולים לתת רישיונות, הצו חל.

יואב גפני: זה פתרון שהוא באופן עקרוני יותר טוב.

רועי פולקמן: תגיד חודשיים עם אופציה להארכה בעוד חודשיים בלי לחזור - - -

משה גפני: אני לא מבין את הבעיה.

משה גפני: לא אכפת לי שום דבר.

רחל עזריה: למה?

רחל עזריה: למה?

רועי פולקמן: למה?

רועי פולקמן: זה פרינציפ?

משה גפני: הבעיה עם הבנקים היא החשש שהם לא ייתנו לפתוח חשבונות חדשים.

משה גפני: זאת עובדה.

משה גפני: כאשר אין המצב הזה הם עלולים לא לפתוח חשבונות חדשים.

משה גפני: אם אנחנו מאריכים את החוק בארבעה חודשים יש המצב הזה שמבחינת משרד המשפטים כל הרשויות השונות, הרגולטורים של הבנקים מסכימים שיפתחו חשבונות חדשים.

משה גפני: אם לא הוועדה של רחל עזריה, אני הייתי עושה את זה.

משה גפני: אני מציע לה את זה.

משה גפני: אני הייתי מאריך את זה בארבעה חודשים.

משה גפני: קורא לבנקים בשבוע הבא, קורא לרשות שוק ההון, למשרד המשפטים ולרשות לאיסור הלבנת הון, ושואל – האם אתם יכולים לפתוח חשבונות חדשים.

משה גפני: מה הם יגידו, שהם לא יכולים?

רחל עזריה: כן.

משה גפני: נשאל את שוק ההון אם אפשר או אי אפשר.

משה גפני: ואז, אם התוצאה של הישיבה בשבוע שעבר היא כזאת שהחדשים לא יכולים לפתוח – אני לא מבין למה, אין מציאות כזאת.

משה גפני: אם הצו מוארך משרד המשפטים יגיד שאפשר לפתוח לנש"מים חשבונות חדשים.

משה גפני: כן או לא?

לילך וגנר: מי שחל עליו צו איסור הלבנת הון, לא חל שום שינוי בעניינו, הם יוכלו להמשיך לפעול ולפתוח חשבונות.

לילך וגנר: לגבי סקטור חדש, תעשיית הפילטק, שכרגע לא מוסדרת, ונניח לא חל עליה צו, אלא אולי רק על חלק ממנה - -

משה גפני: אנחנו מאריכים את החוק.

לילך וגנר: נכון.

לילך וגנר: אבל מי שכרגע הצו לא חל עליו, מי שלא נכנס להגדרה של נותן שירותי מטבע בצו איסור הלבנת הון ולפי חוק איסור הלבנת הון - -

משה גפני: אני מסתבך כשעונים לי באריכות.

משה גפני: אני חדש, ואני רוצה לפתוח – לא עכשיו במאי, אני רוצה לפתוח בינואר חדש, אני יכול?

לילך וגנר: אם אתה נכנס להגדרת נותן שירותי מטבע – כן.

משה גפני: בבקשה, היות שהיכולת שלי מוגבלת בניגוד אלייך אני רוצה שתקשיבי – בינואר הייתי יכול לפתוח.

משה גפני: בסדר.

לילך וגנר: תוכל להמשיך.

משה גפני: אם אני רוצה לפתוח עכשיו, ויש לי הארכה של מועד החוק אני יכול?

לילך וגנר: כן.

משה גפני: אני מאריך את כל הנושא הזה בארבעה חודשים, ואני עושה ישיבה בשבוע הבא, ואני קורא לבנקים ולך ולרשות שוק ההון, ואני שואל את הבנקים – אם באים חדשים ורוצים לפתוח – הכול חוקי עכשיו – הם יכולים להגיד לי שהם לא פותחים לחדשים?

רחל עזריה: למי שנכנס להגדרה הם יכולים לפתוח.

רחל עזריה: אבל הם גם יכולים לומר שהם לא פותחים.

משה גפני: אז הם יכולים לפתוח אז נעשה חוק.

רחל עזריה: נו, באמת.

משה גפני: אני מביא את זה להצבעה.

משה גפני: מי שלא רוצה שלא יצביע.

משה גפני: טיוטת צו הפיקוח על שירותים פיננסיים – אם אתם מסכימים.

משה גפני: אם אתם לא מסכימים נפזר את הישיבה.

קריאות: - - -

רחל עזריה: אני לא מבינה - -

מיקי לוי: אין לכם ברירה, זה נגמר ביום חמישי.

יואב גפני: אנחנו מסכימים.

משה גפני: מה?

משה גפני: לא הבנתי.

משה גפני: אתם מסכימים או לא?

יואב גפני: אנחנו מסכימים.

יואב גפני: אבל ההצעה שהצעתם בהקשר של התיקון של החוק הזה שהוא ייכנס לתוקפו במוקדם - - -

שגית אפיק: ארבעה חודשים - -

משה גפני: או בעוד שבוע.

יואב גפני: או במועד הכניסה של הצו לתוקף.

משה גפני: מאה אחוז.

שגית אפיק: או פרסום צו הלבנת הון חדש.

לילך וגנר: אני אדבר על זה עם - - -

משה גפני: לא.

משה גפני: אני צריך לדעת לפני זה.

שגית אפיק: תסבירי.

משה גפני: אני גם ככה עצבני.

לילך וגנר: מה שלמדתי מצו האשראי זה שהכניסה לתוקף תהיה הדרגתית.

לילך וגנר: אני רוצה לוודא שהוא כן נכנס לתוקף לפחות לגבי הישנים.

לילך וגנר: לכן חשבתי שהצו –

משה גפני: אני מדבר על החדשים והישנים בשווה.

לילך וגנר: נכון.

לילך וגנר: אבל אני רוצה שלא יהיה ואקום.

משה גפני: לא יהיה ואקום.

משה גפני: הצו בתוקף ארבעה חודשים.

לילך וגנר: הצו יתקיים וייכנס לנותני שירות בנכס פיננסי למי שחל עליו צו הנש"מים, ולגבי החדשים לא אכפת לי – או אני מניחה שהם ידרשו תחולה יותר מאוחרת.

משה גפני: הם לא יהיו חדשים כי הצו הוא בעוד ארבעה חודשים.

משה גפני: הם לא יהיו חדשים.

לילך וגנר: בינתיים מבחינתי - -

שגית אפיק: - - גם כניסה לתוקף את רוצה.

לילך וגנר: כניסה לתוקף או לפי המוקדם.

שגית אפיק: בסדר.

משה גפני: זה בסדר.

רועי פולקמן: יש לי שאלה קצרה.

רועי פולקמן: אם בתוך חודש מצליחים לסיים את החוק – הוועדה יכולה להתכנס?

משה גפני: אני לא במסלול הזה.

רועי פולקמן: אבל השאלה למה זה עקרוני.

משה גפני: זה לא עקרוני.

משה גפני: אני אגיד לך למה.

משה גפני: אנחנו הסכמנו - -

רועי פולקמן: אני שואל - - -

משה גפני: אני לא מבין את העניין הזה.

משה גפני: אם יש בעיה אני בלאו הכי רוצה חוק.

רועי פולקמן: שנייה.

רועי פולקמן: תן לי להשלים משפט בלי הפרעה.

רועי פולקמן: אם לטובת הפינטק אפשר לקצר זמנים, והצו ייקח זמן – אולי ארבעה-חמישה חודשים, אומרים יכול להיות שאנחנו יכולים לסיים משהו מהיר יותר שיאפשר גם לחדשים להיכנס קודם – נגיד שעד סוף מושב הקיץ אפשר לסיים את החוק; אתה רוצה להעביר עכשיו צו לארבעה חודשים שלא יאפשר לעשות את זה.

רועי פולקמן: האם אפשר לסכם - -

משה גפני: מה זאת אומרת, לא יאפשר?

משה גפני: אם הבעיה נפתרה זה לא היה נשאר.

רחל עזריה: הבעיה לא נפתרה.

רועי פולקמן: אי אפשר.

רחל עזריה: הבעיה לא נפתרה.

רחל עזריה: זה שתגיד שהיא נפתרה לא פותר אותה.

רועי פולקמן: אם לא מסתדר, לא מסתדר.

רועי פולקמן: אבל אם מסתדר תגיד, אין בעיה, נתכנס, נבטל את זה והחוק ייכנס לתוקף.

רועי פולקמן: מה הבעיה?

רועי פולקמן: זה הסכם ג'נטלמני.

רועי פולקמן: מה הבעיה?

משה גפני: צריך להחליט על הדבר הזה.

משה גפני: הרי אנחנו דואגים לחדשים שלא ייתנו להם לפתוח חשבון בבנק.

רחל עזריה: נכון.

משה גפני: צריך לקיים ישיבה בשבוע הבא עם הבנקים ולראות האם אנחנו בבעיה.

רועי פולקמן: נגיד שזה לא מסתדר.

משה גפני: אם זה לא מסתדר אז נתכנס אנחנו לא בוועדה ונחשוב על פתרון.

משה גפני: לפי דעתי, זה הולך להסתדר.

רועי פולקמן: בסדר.

רועי פולקמן: אם זה מסתדר – אחלה.

משה גפני: אם לא אנחנו נתכנס.

רועי פולקמן: האופציה הנוספת היא לסיים את החוק.

משה גפני: נתכנס ונחליט מה עושים.

משה גפני: האופציה הזאת של החוק היא אופציה קיימת, אבל נתכנס לראות.

רחל עזריה: למה?

רחל עזריה: למה לעשות את זה ככה?

משה גפני: ככה.

משה גפני: זאת התשובה.

רחל עזריה: סתם "ככה".

משה גפני: את רוצה תשובה מפורטת?

משה גפני: אני אתן לך תשובה מפורטת.

רחל עזריה: בבקשה.

משה גפני: התשובה המפורטת – החוק הזה היה צריך להיות מחוקק בוועדת הכספים.

רחל עזריה: - - -

משה גפני: התשובה היא ככה.

משה גפני: ואז אנחנו בוועדת הכספים במסגרת העבודה שלנו לא היינו נותנים לחוקק את החוק הזה בלי שהיינו רואים את הצו.

משה גפני: לא היינו מחוקקים את זה.

משה גפני: את לא מקשיבה לי בדברים החשובים.

רחל עזריה: אני מקשיבה לכל מילה.

משה גפני: אנחנו לא היינו מחוקקים את החוק הזה אם לא היינו רואים צו מול העיניים.

משה גפני: ככה אנחנו נוהגים בכל החוקים שתלויים בצווים.

משה גפני: אנחנו מבקשים לפני שאנחנו מצביעים לראות את הצו.

משה גפני: עכשיו הכול בסדר – הסכמנו, ביקשתם.

משה גפני: זה עבר לוועדה בראשותך, הכול בסדר.

משה גפני: פתאום אני חוטף אתמול אחר הצהריים שבכלל יש פה טעות.

משה גפני: לא צו, לא מני ולא מקצתי.

משה גפני: את רוצה להגיד לי שאני צריך להסכים עם הדבר הזה?

משה גפני: הייתי צריך לכנס את הוועדה?

משה גפני: כינסתי את הוועדה בגלל האחריות.

משה גפני: אז עכשיו אתם מתנים איתי תנאים?

משה גפני: נשב, יהיו בעיות – נחליט יחד מה עושים.

משה גפני: אני מקווה שאין בעיות.

משה גפני: אין דיון.

רחל עזריה: אין בעיה.

רחל עזריה: בוא נעשה את זה פשוט.

רחל עזריה: לא אני צריכה לשבת לדבר פה.

רחל עזריה: חברות הפינטק ידברו איתך, והנש"מים ידברו איתך.

רחל עזריה: אין בעיה.

רחל עזריה: הם לא באו היום.

רחל עזריה: הם לא האמינו שזה מה שבסוף יתקע את המקלות בגלגלים.

רחל עזריה: וזה מה שאתה עושה פה עכשיו.

רחל עזריה: כל דיון אחר – הם היו ממלאים את האולם.

משה גפני: תודה.

רחל עזריה: אבל הם לא חשבו שפה בשלב הצו כשכבר הבטחנו להם - -

משה גפני: תודה.

רחל עזריה: - - שאנחנו מביאים להם פתרון – ואמרנו מראש שלא נאריך את הצו, אלא נעשה את החקיקה כדי להביא את הפתרון – אם הם היו מצפים שיושב-ראש ועדת הכספים חבר הכנסת גפני שידוע בזה שהוא דואג לכל הגופים האלה החוץ-הבנקאיים שצריכים את ההסדרה ולא יכולים לשרוד בלעדיך, ואתה תפנה לבנקים וזה לא יעזור כי הבנקים לא שמים עליהם כי הם מייצרים עבורם תחרותם, והם מפחדים מהלבנת הון.

רחל עזריה: אם הם היו יודעים - - -

משה גפני: מי יבוא אלי?

רחל עזריה: זה מה שאני אומרת, הם לא ממלאים את החדר - -

משה גפני: מי יבוא אליי?

רחל עזריה: - - כי הם לא דמיינו שמישהו יפגע בהם ככה.

משה גפני: מי יבוא אליי?

רחל עזריה: - - המדינה רוצה לעשות את זה, שתעשה את זה, בבקשה.

משה גפני: מי יבוא אליי?

רחל עזריה: כל הנש"מים והפילטקים וכל מי שסובל.

משה גפני: אם הם יבואו אלי אני אגיד להם שמי שפגע בהם זה אתם.

רחל עזריה: מי זה "אתם"?

משה גפני: אתם.

משה גפני: את.

רחל עזריה: אני.

רחל עזריה: ממש.

משה גפני: למה?

משה גפני: מכיוון שזה היה צריך להיות מחוקק כאן, ולפי הנוהל בוועדת הכספים שלנו יש ניסיון ומיומנות בעניין הזה לא היינו מאשרים את החוק בלי שהצו היה מול עינינו.

משה גפני: כל התקלה הזאת קרתה מכיוון שחוקקת את החוק בלי שיהיה צו מול עינייך.

משה גפני: עכשיו אנחנו בצרות – עוד יומיים יש לנו בעיה.

רועי פולקמן: - - -

משה גפני: אבל אתם לא יכולים לעשות לי את זה – מה זה, להגיד שאני אשם?

רחל עזריה: אתה עושה את זה, אתה עושה את זה - -

משה גפני: אני אכנס את הוועדה ותוך כמה שעות – בסדר.

משה גפני: ואני חוזר ואומר, הרי מה שמעניין אותי בסופו של דבר – לכן כינסתי את הוועדה – ומה שמעניין אותי גם עכשיו זה שהבעיה לא תצוץ.

משה גפני: אני לא אומר שלא עושים.

משה גפני: אני אומר שאנחנו עושים את זה, מכנסים את הבנקים.

משה גפני: אם אתם אומרים שלא מכנסים את הבנקים אני אכנס אותם.

משה גפני: לעשות ישיבה, לראות.

רועי פולקמן: - - - לא מסתדר.

משה גפני: אם זה לא מסתדר נשב.

משה גפני: הרי אני לא רוצה לפגוע בהם.

רועי פולקמן: בסדר.

רועי פולקמן: יאללה.

משה גפני: מי בעד אישור טיוטת צו הפיקוח על שירותים פיננסיים מוסדרים (דחיית מועדים) לארבעה חודשים?

משה גפני: אם זה יהיה קודם זה יהיה קודם כמו שדובר.

שגית אפיק: ארבעה חודשים או ממועד כניסתו לתוקף של צו הלבנת הון.

משה גפני: מי בעד אישור הצו?

משה גפני: ירים את ידו.

משה גפני: בעד הצו – רוב

משה גפני: נמנעים – אין

משה גפני: הצו אושר.

משה גפני: אני מודיע שאם במהלך הימים הקרובים לא יתכנסו עם הבנקים, שלכאורה לא צריך שתהיה בעיה – אנחנו נשב ונמצא פתרון.

רחל עזריה: נלך לבנקים, אני אדבר איתם, אנחנו נבוא, אנחנו נחזור לסקוור 1.

משה גפני: מאה אחוז.

משה גפני: בסדר.

משה גפני: אני עובר לסעיף הבא.